Buuk

De Buuk (m., pl. Büük, lat. abdomen) is een Deel vun de Vöörsiet an den minschlichen Lief. Vun baven her fangt he ünner de Bost / de Ribben an un treckt sick bet dorhin, wonehm de Been losgaht. Vun dat Bostbeen bet to’n Buuknabel nöömt’n dat Babenbuuk, de weke Deel ahn Knaken heet Middelbuuk un de vun den Beckenknaken höllte Deel ward Ünnerlief heten. Butenrüm ward de Buuk vun de Buukdeek, dat sünd allerhand ünnerscheidlik Mussels, tohoopholen. Binnen sitt’t, man nöömt dat Buukruum, vun baben na ünnen: Maag, Lebber, Gall, Milt, Dünndarm, Dickdarm un Blaas. Bi de Froonslüüd sitt in’n Ünnerlief ok noch de Beermudder.

 Weblenken 

Kategorie:Anatomie